Hinn margverðlaunaði leikstjóri Mike Nichols , sem meðal annars gerði myndirnar Who’s Afraid of Virginia Woolf og The Graduate , og var einn af fáum mönnum til að vinna Emmy verðlaun , Grammy verðlaun , Óskarsverðlaun og Tony verðlaun , er látinn 83 ára að aldri . Banamein hans var hjartaáfall . Nichols var kvæntur fyrrum fréttaþul ABC World News , Diane Sawyer . Nichols hét upphaflega Michael Igor Peschkowsky og fæddist í Berlín í Þýskalandi árið 1931 . Hann hóf ferilinn sem leikari á sviði og stofnaði á sjötta áratug síðustu aldar gamanleikhópinn Second City frá Chicago , en hluti af þeim hópi voru m.a. gamanleikararnir John Belushi og Bill Murray . Nichols , sem var fjórgiftur , skilur eftir sig eiginkonuna Sawyer , börnin Daisy , Max og Jenny , og fjögur barnabörn .